Sangerinden "Tone" udgiver i aften sin EP "Black Duck" på USB til publikum i Aalborg.

Spillestedet Platform4 i Aalborg har i aften sangerinden Tone (Sofie Nielsen) på plakaten. Tones filosofi er at brede sin musik ud til folk via fildeling. Hendes nye album bliver sendt afsted på unikke USB-nøgler efter koncerten i aften. - Jeg håber da at folk vil dele musikken med deres venner, og uploade det på piratebay, og ellers bare dele det videre, siger Tone. Fildelingen har tidligere været en succes for Tone. - Det har vist sig at være en meget god forretningsmetode det der med, at man giver noget væk, for så giver folk også igen, siger Tone. I alt er der 100 USB-nøgler med Tones nye album. De bliver delt ud i Aalborg, Aarhus og København.